ವಿಡಿಯೋ: ಗಾಯಗೊಂಡ ಕೋತಿ ಬಳಿ ಮರಿಕೋತಿಯ ರೋಧನೆ- ಮನಕಲಕುವ ದೃಶ್ಯ ಕಂಡು ಮಾನವೀಯತೆ ಮೆರೆದ ಸ್ಥಳೀಯರು

ಕೋಲಾರ: ಗಾಯಗೊಂಡ ಕೋತಿಯ ಬಳಿ ಮರಿಕೋತಿರೊಂದು ರೋಧಿಸುತ್ತಿದ್ದ ವೇಳೆ ಸ್ಥಳೀಯರು ಮಾನವೀಯತೆ ಮೆರೆದ ಘಟನೆ ಕೋಲಾರದಲ್ಲಿ ನಡೆದಿದೆ.

ಕೋಲಾರದ ರಾಷ್ಟ್ರೀಯ ಹೆದ್ದಾರಿ 75 ರ ಟಮಕ ಬಳಿ ಈ ಘಟನೆ ನಡೆದಿದೆ. ಕೋತಿಯೊಂದಕ್ಕೆ ಅಪರಿಚಿತ ವಾಹನ ಡಿಕ್ಕಿ ಹೊಡೆದ ಪರಿಣಾಮ ಕೋತಿ ಗಾಯಗೊಂಡಿತ್ತು. ಗಾಯವಾಗಿ ಮಲಗಿದ್ದ ಕೋತಿಯ ಎದುರು ಮರಿಕೋತಿ ರೋಧಿಸುತ್ತಿತ್ತು. ಈ ಮನಕಲಕುವ ದೃಶ್ಯ ಕಂಡ ಸ್ಥಳೀಯರು ಕೋತಿಯ ನೆರವಿಗೆ ಧಾವಿಸಿದ್ದಾರೆ.

ಗಾಯಗೊಂಡಿದ್ದ ಕೋತಿಗೆ ನೀರು ಕುಡಿಸಿ ಪ್ರಾಥಮಿಕ ಚಿಕಿತ್ಸೆ ನೀಡಿದ್ದಾರೆ. ನಂತರ ಎಚ್ಚೆತ್ತ ಕೋತಿಯನ್ನು ಒಂದು ಟ್ರೇನಲ್ಲಿ ಹಾಕಿ ಆಸ್ಪತ್ರೆಗೆ ಕರೆದುಕೊಂಡು ಹೋಗಲು ಮುಂದಾಗಿದ್ದಾರೆ. ಮೊದಲಿಗೆ ಪುಟಾಣಿ ಕೋತಿ ಟ್ರೇನಲ್ಲಿ ಹಾಕಿದ್ದು, ತಾಯಿ ಕೋತಿಯನ್ನು ಟ್ರೇಯೊಳಗೆ ಹಾಕುತ್ತಿದ್ದಂತೆ ಅದು ಓಡಿಹೋಗಲು ಯತ್ನಿಸಿದೆ. ಆದ್ರೆ ಮತ್ತೆ ಅದನ್ನು ಹಿಡಿದು ತಂದು ಪುಟಾಣಿ ಕೋತಿಯ ಜೊತೆಯಲ್ಲೇ ಕೋಲಾರದ ಪಶುವೈದ್ಯಕೀಯಕ್ಕೆ ಕರೆದುಕೊಂಡು ಹೋಗಿ ಇಂಜೆಕ್ಷನ್ ಕೊಡಿಸಿದ್ದಾರೆ.

ಆಸ್ಪತ್ರೆಯಲ್ಲಿ ಚಿಕಿತ್ಸೆ ಕೊಡಿಸಿದ ನಂತರ ಮರಿಯೊಂದಿಗೆ ತಾಯಿ ಕೋತಿ ಓಡಿಹೋಗಿದೆ.

https://www.youtube.com/watch?v=F7HrZruTZhU&feature=youtu.be